**Prehľad o vlastnej vedeckej škole**

Vo svojom pôsobení na akademickej pôde na Gréckokatolíckej teologickej fakulte PU v Prešove som sa prevažne venoval oblasti komunikácie a pastorálnej teológie vo všeobecnej rovine ako aj špecifikách pri odovzdávaní viery prostredníctvom rôznych komunikátov a prostriedkov. Štúdiom a výskumom sa postupne moja vedecká škola transformovala resp. špecifikovala na využitie mediálnych prostriedkov v evanjelizácií, neskôr na etické determinanty médií v živote človeka až po mediálnu edukáciu v školskom a mimoškolskom prostredí.

Keďže Cirkev neustále kráča vpred ľudskými dejinami, musí hľadať nové spôsoby vysvetľovania právd viery, ktoré zodpovedajú danej dobe a kultúre. Uvedomujúc si tento fakt, *„musí prispôsobiť svoju činnosť podmienkam, v ktorých žije.“* (CP, čl. 117) K najúčinnejším prostriedkom, ktoré dnes možno využiť na odovzdávanie evanjeliového posolstva s najväčšou istotou, možno zaradiť spoločenské komunikačné prostriedky. Z týchto súvislostí je zjavné, že moja vedecká škola sa týka pastorálnej teológie v kontexte využitia prostriedkov spoločenskej komunikácie v Cirkvi a jej evanjelizačných snaženiach. V tejto súvislosti si všímam aj dôležitosť komunikácie v kontexte riešenia konfliktov v rodinnom i spoločenskom prostredí. Súčasťou školy, ktorej sa osobne v súkromnom, ale aj profesionálnom prostredí venujem sú aj etické aspekty vplyvu médií na človeka v súčasnosti. Fenomén elektronických médií, najmä internetu a sociálnych sieti prináša množstvo morálnych dilem, ktoré si vyžadujú osobitný odborný prístup i osobný prístup, ktorý ma zaujal do takej miery, že som v spolupráci s odborníkmi v okolitých krajinách a mladých vedeckých pracovníkov na našej „Alma Mater“ a ďalších vedeckých pracovísk začal budovať vedeckú školu zaoberajúcu sa mediálnou edukáciou v rámci evanjelizačných aktivít Cirkvi a spoločnosti s akcentom na mediálnu gramotnosť, teda výchovy kritického prijímateľa mediálnych obsahov. Je zjavné a zároveň vecne potvrdené, že vplyv médií dnes zasahuje všetky stavovské inštitúcie, spoločenské inštitúcie, tretí sektor, ale aj rodiny, školy i Cirkev. Dnešná spoločnosť si určite nemôže „zatvárať oči“ pred aktuálnym vplyvom mediálnych obsahov. Spoločnosť a Cirkev potrebujú triezvy pohľad a postoj voči týmto mediálnym vplyvom. Je veľmi dôležité zachytiť aktuálny status človeka homo inetnetus resp. homo technocraticus. Tieto súvislosti veľmi významným spôsobom vplývajú na religiozitu a ochotu človeka pripisovať sfére „sacrum“ významnú úlohu v živote. Preto som sa rozhodol v interdisciplinárnom kontexte venovať vyššie spomenutým otázkam vo vlastnej vedeckej škole, ktorú reprezentujú predovšetkým doktorandi a ich témy dizertačných prác, ktoré som školil, alebo školím:

**Ukončení doktorandi:**

**1. Lukáš Petruš**, štud. odbor 2.1.13 katolícka teológia, ukončený 20.9.2012;

Téma DP: *Rocková hudba ako súčasť kresťanskej hudby*

**2. Emília Halagová**, štud. odbor 2.1.13 katolícka teológia, ukončená 28.8.2014;

Téma DP: *Relevantnosť komunikácie a mediácie pri riešení medziľudských konfliktov*

**3. Lukáš Varhoľ**, štud. odbor 2.1.13 katolícka teológia, ukončený 28.8.2014;

Téma DP: *Riešenie interpersonálnych konfliktov v kontexte nových komunikačných*

*metód*

**4. Stanislavw Szymański**, štud. odbor 2.1.13 katolícka teológia, ukončený 30.4.2014;

Téma DP: *Nová evanjelizácia v perspektíve mediálneho priestoru*

**5. Vladimír Beregi**, štud. odbor 2.1.13 katolícka teológia, ukončený 25.8.2014;

Téma DP: *Aktuálne aspekty evanjelizačnej činnosti Katolíckej cirkvi na Slovensku*

**6. Silvia Nováková**, štud. odbor 2.1.13 katolícka teológia, ukončená 16.12.2015;

Téma DP: *Mediálna edukácia v kontexte celoživotného vzdelávania*

**7. Anton Pariľák**, štud. odbor 2.1.13 katolícka teológia, ukončený 27.6.2016;

Téma DP: *Nová evanjelizácia v perspektívach mediálneho priestoru – výzva k*

*evanjelizačným projektom*

**Doktorandi po dizertačnej skúške:**

**1. Ihor Hrishchenko**, štud. odbor 2.1.13 katolícka teológia, po dizertačnej skúške;

Téma DP: *Rodová rovnosť – výzva pre jestvovanie kresťanskej rodiny (na príklade*

*Ukrajiny)*

**Doktorandi pred dizertačnou skúškou:**

**1. Jana Beňková**, štud. odbor 2.1.13 katolícka teológia, pred dizertačnou skúškou;

Téma DP: *Rodinná komunikácia versus nové technológie a ich psychologický vplyv na*

*rodinu*

**2. Nikol Volková**, štud. odbor 2.1.13 katolícka teológia, pred dizertačnou skúškou;

Téma DP: *Manželstvo a rodina vo vzájomnom dialógu*

**3. Abraham Kome**, štud. odbor 2.1.16 religionistika, pred dizertačnou skúškou;

Téma DP: *Nové médiá a proces decentralizácie sacrum v kontexte dôsledkov*

*postmodernej kultúry*

**4. Miroslav Lettrich**, štud. odbor 3.2.3 masmediálne štúdia, pred dizertačnou skúškou;

Téma DP: *Mediálna edukácia v kontexte aktuálnych výziev informačnej spoločnosti*

Vo svojej pedagogicko-vedeckej činnosti som bol školiteľom 28 bakalárskych prác a 45 magisterských prác, 12 dizertačných prác, recenzentom mnohých písomných prác k dizertačnej skúške, rigoróznych a dizertačných prác.

K výsledkom mojej vedeckej školy zaiste patria aj ohlasy na moju publikačnú a vedeckú činnosť v ktorej som dosiahol 8 zahraničných citácií v zahraničných databázových periodikách, 54 zahraničných a 115 domácich citácií, z ktorých je necelá šestina ohlasov od študentov mojej vedeckej školy.

V spolupráci z mojimi študentami som bol doposiaľ zodpovedným riešiteľom 4 vedeckých projektov a riešiteľom v 15 vedeckých projektoch.

K mojim výsledkom a výstupom vedeckého bádania v interdisciplinárnom kontexte komunikácie, pastorálnej teológie, etiky médií a mediálnej edukácie patria aj úryvky posudkov zahraničných vedeckých odborníkov a bádateľov:

prof. dr hab. Kazimierz Wolny-Zmorzynski, Uniwersytet Papieski Jana Pawla II v Krakowie, Wydzial Nauk Spolecznych, Institut Dziennikarstwa i Komunikacji Spolecznej, Poľsko: „...S veľkou istotou možno konštatovať, že doc. ThDr. PaedDr. Ing. Gabriel Paľa, PhD. patrí medzi najplodnejších a najoriginálnejších autorov, ktorí sa venujú konceptualizácii a prieniku mediálnej problematiky do teologickej a náboženskej paradigmy. Viaceré jeho publikácie majú interdisciplinárny charakter (pastorálna teológia, mediálna komunikácia, etika, sociológia), čo svedčí o snahe predložiť komplexný obraz skúmanej problematiky v nadväznosti na potrebu prepájania humanitných a spoločenských vied. Jeho rozsiahla vedecko-výskumná činnosť sa stretáva aj s medzinárodným ohlasom, čoho svedectvom sú viaceré zahraničné medzinárodné konferencie, projekty. Veľkým prínosom pôsobenia doc. Gabriela Paľu v akademickom prostredí je schopnosť a kompetencia organizovať a riadiť výskumné tímy, vytvárať nové metodické a metodologické osnovy v oblasti teológie a masmediálnych štúdií....“

prof. JUDr. Ignác Antonín Hrdina, DrSc., O.Praem., Univerzita Karlova, Katolická teologická fakulta, Česká republika. „...Potvrdzujem, že doc. ThDr. PaedDr. Ing. Gabriel Paľa, PhD. je uznávanou osobnosťou v odbore pastorálna teológia so špecializáciou na oblasť využívania médií v cirkvi a etiky médií v spoločnosti. Jeho záujmom je tiež riešenie vedecko-výskumných úloh, súvisiacich s rozvojom pastorálnej teológie v oblasti médií; koordinácia práce na výskumných projektoch a ďalej popularizácia humanitných vied. Okrem početných odborných publikácií a článkov je tiež spoluautorom prvej učebnice mediálnej výchovy pre 5. až 9. ročník základných škôl. V rokoch 2012 – 2017 sa pravidelne zúčastňoval prednáškových pobytov na Univerzite Karlovej v Prahe, kde prednášal a viedol semináre v predmete masmediálna komunikácia....“

dr. Ivancsó István PhD., Szent Atanáz Gorogkatolikus Hittudományi Foiskola Nyiregyháza, Maďarsko: „...potvrdzujem, že doc. ThDr. PaedDr. Ing. Gabriel Paľa, PhD. je vo svojom vedecko-výskumnom pôsobení, v oblasti médií a pastorálnej teológie medzinárodne uznávaná osobnosť. Potvrdzuje to jeho publikačná činnosť a dosiahnuté výsledky projektov v medzinárodnej prezentácii...“

prof. dr. hab. Katolo Don Artur, Dike kai nomos. Quaderni di cultura politico-giuridica, Falco Editore, Cosenza-Roma, Taliansko: „...kandidát je osoba, ktorá je medzinárodne známa v prostredí pastorálnej teológie a masmédií v cirkvi a sociálnom učení. Jeho aktivity spočívajú v produkovaní monografických kapitol, článkov, kolektívnej spolupráce. Týmto svoju vedu prezentuje aj v medzinárodnom prostredí. Jeho didaktická, vedecká, profesionálna a redakčná aktivita a tiež osobnosť kandidáta je tým najlepším predznamenaním pre získanie titulu profesor...“

prof. Patrik Skultety, PhD. Mid-Atlantic Christian University, USA: „...doc. ThDr. PaedDr. Ing. Gabriel Paľa, PhD. je jedným zo slovenských lídrov, ktorý je zapojený do výskumu médií v sociokultúrnom prostredí v súčasnej spoločnosti a v aktivitách cirkevných inštitúcii. Vedecké publikácie, pedagogické skúsenosti, členstvo v rôznych vedeckých a výskumných projektoch a tímoch a účasť v medzinárodných projektoch sú veľkým dôkazom toho, že doc. Paľa založil špecifickú a originálnu vedeckú školu, v ktorej vychováva niekoľkých mladých vedeckých pracovníkov a robí rôzne metodologické a interdisciplinárne projekty. Je vysoko ceneným expertom v oblasti pastorálnej teológie, sociológie médií a masmediálnej komunikácie na Slovensku ako aj v zahraničí. Kandidát je členom SSKT a visiting profesorom na mnohých inštitúciách. Berúc toto všetko do úvahy dovoľujem si povedať, že doc. Paľa má všetky predpoklady potrebné na pozitívny proces vymenúvacieho konania. Veľkosť a kvalita jeho vedeckého, pedagogického snaženia, prínos jeho práce je uznávaný na domácej i zahraničnej akademickej i odbornej úrovni...“

O úspešnosti mojej vedeckej školy svedčí aj viac ako 40 pozvaní na medzinárodné i domáce sympózia, konferencie a semináre, na ktorých som prevažne prezentoval výstupy môjho bádania a reflexie na oblasť využitia médií v pastorácií, najmä pri ohlasovaní Božieho slova, ako aj využitie médií v školskom i mimoškolskom prostredí s akcentom na etiku a vplyv médií na človeka. Som členom viacerých redakčných rád a spoločností, ktoré sa orientujú v oblasti katolíckej teológie a masmediálnej komunikácie, ktorých ovocím je aj moje členstvo v niekoľkých expertíznych úlohách ako oponenta.

Významným úspechom mojej práce a vedeckej školy je aktívne členstvo v autorskom kolektíve pre tvorbu prvej učebnice mediálnej výchovy pre 5.-9. ročník ZŠ na Slovensku od 2010. Učebnica vyšla v septembri 2014: *Mediálna výchova pre 5.-9. ročník základnej školy* / Kolektív autorov ; Recenzenti Jana Hlisnikovská, Soňa Holéczyová. - 1. vyd. - Bratislava : Orbis Pictus Istropolitana, 2014. - 128 s. - ISBN 978-80-8120-245-2. [PAĽA, Gabriel (12%)]

Za ocenenie mojej vedeckej školy považujem pozvanie do televíznej relácie v priamom prenose *Rozmowy niedokończone - problemy Europy z perspektywy Słowacji, debata ekspercka s odbornikmi, profesormi zo Slovenska* w televízii TRWAM v Toruniu, Poľsko – 26. 4. 2017od 18.15 – 19.30 hod. a tiež do pokračovania tejto relácie v priamom prenose v rozhlasovej relácii *Rozmowy niedokończone - problemy Europy z perspektywy Słowacji, debata ekspercka s odbornikmi, profesormi zo Slovenska* w rádiu Maryja v Toruniu, Poľsko v ten istý deň od 20.30 – 23.00 hod.

Svoju vedeckú školu som úspešne prezentoval na Katolíckej teologickej fakulte Univerzity Karlovej v Prahe, kde som od roku 2013 do roku 2017 každoročne garantoval a viedol štvordňový kurz Masmediálnej edukácie v rámci celoživotného vzdelávania pre študentov denného a externého štúdia všetkých fakúlt Univerzity Karlovej. Kurz sa dotýkal postavenia médií v spoločnosti, vplyvu médií na človeka, etiky mediálnych obsahov, využitia médií v cirkevných inštitúciách ako aj mediálnej edukácie v školských a mimoškolských zariadeniach.

V Prešove dňa 18.12.2017 Vypracoval: Gabriel Paľa